- Ընտրություններին այնքան էլ դրական չեմ վերաբերվում, որովհետև համոզված եմ` նոր բան չի լինելու: Մասնակցելու եմ անպայման: Բայց միանշանակ` բոլորին դեմ եմ քվեարկելու: Գիտեմ, որ ձայնս ոչինչ չի որոշելու, և լինելու է այն, ինչ պետք է լինի: Բայց գնալու եմ` մարդկանց տրամադրությունն ուսումնասիրելու համար: Նախընտրական ծրագրերին չեմ ծանոթանում. որպես կանոն` դրանք մնում են թղթի վրա: Շատ սիրուն են գրվում, բայց դրանց չնչին մասն անգամ չի իրականացվում: Այնպիսի տպավորություն է, որ արտագրել են միմյանցից: Մեկն ուսումնասիրելով` կարելի է կարծիք կազմել մյուսների մասին: Իսկ նախորդ ընտրություններին ձայնս տվել էի «Ժառանգությանը»: Եվ անկեղծ լինեմ` տեղյակ չեմ` որևէ բան իրականացվե՞լ է, թե՞ ոչ: Իրենք փորձում են ակտիվություն դրսևորել, բայց չգիտեմ, թե որքանով են անկեղծ: